
ПРЕДВАРИТЕЛЕН ПРОЕКТ
А.Обща част
Златоград се намира в южната част на Родопите в долината на река Върбица. Градът е на около 300 km югоизточно от София, на 60 km от областния град Смолян и на 6 km северно от граничния пункт ГКПП Златоград - Термес, през който се стига до гръцкия град Ксанти.

Златоград като населено място се характеризира с най-малката надморска височина в своята община – от 420 до 550 метра.

Златоград е изграден по комуникационната ос изток запад, като в централната част на града има разклонение в северозападна посока за гр.Смолян. Жилищната и улична структура на града е разположена от двете страни на р.Голяма и р. Малка, които след централната градска част носят името р.Върбица. Градът е характерен с махали част от които са приобщени към него. Съхранени са много паметници още от преди Освобождението: църкви, стари къщи, работилници и дюкяни за стари занаяти. Градът е разделен от три естествени делители: р.Малка, р.Голяма и р.Върбица.

   Днес гр. Златоград е общински център с население 11.99 хиляди души за общината и 7.17 хиляди души за града. Площта на града възлиза на 65.12 кв.км. Развива се като курортен център с красиви околности и природен резерват. В община Златоград има 8 населени места като по голями са: с.Старцево -2301 жители и с.Долен – 1323 жители. През територията на общ.Златоград преминават два пътя от републиканската мрежа с дължина 30,8км.
-път III 867 - с дължина 25.2км.

-път III 8652 - с дължина 5.6км. 

През 2009г. е открит ГКПП Златоград –Термес, който значително скъсява пътят до Гърция.
Проектни проучвания за направа на генерален транспортен план към общия градоустройствен план и генерален план за организация на движението (ГПОД) на гр.Златоград  не са правени. Настоящият проект за ГПОД на гр.Златоград се изготвя във фаза предварителен проект.

  ГПОД служи за база при:

 1. Разработване на мероприятия по усъвършенстване на системата за регулиране на движението чрез възможностите, които предоставят Законът за движение по пътищата при условията на конкретна благоустройствена изграденост на населеното място, обем и характер на градското движение.
2.Откриване на недостатъци в благоустройствената изграденост и набелязване на строителни мероприятия, свързани с подобряване техническите елементи на уличната мрежа.

3.Определяне на строителни мероприятия като: реконструкция на кръстовища и улични участъци, монтаж на светофарни уредби, подмяна на настилки, строеж на пътно-мостови съоръжения, пешеходни подлези или надлези и други подобни, обвързано или не с програмите за лимитно строителство.

Разработването на ГПОД включва: измерване параметрите на движението, изследване основните закономерности на транспортните потоци, закономерностите за тяхното възникване и формиране, степента за използване на транспортните площи и на прилежащите им територии и регулиране на движението.

Основните мероприятия за реализиране организацията на движението са организационно-административните, които обхващат сигнализирането: маршрутите на движение на пътните превозни средства и пешеходни преминавания, предимствата за преминаване през конфликтните зони, възможните места за спиране и паркиране или забраните за това, разрешените маневри, скоростите на движение и др.

Основният транспорт, както за община Златоград така и за града е автомобилния. Чрез него се осъществяват кореспонденциите между отделните населени места и части на града.

По данни от СДВР Златоград за степента на моторизация през 2016г. моторните превозни средства за Общината са били 4244 броя, от които:
· Леки коли – 3424 бр.
· Товарни коли – 551 бр.
· Автобуси – 72 бр.
· Мотоциклети – 105 бр.
· Мотопеди – 92 бр.
Средно за Община Златоград моторизацията е 354 бр. МПС на хиляда жители. Приемаме, че в селата моторизацията е три пъти по- ниска от тази в града. При това съотношение моторизацията е:

· 450 бр. МПС на хиляда жители за гр. Златоград
· 210 бр. МПС на хиляда жители за селата в Общината
Освен това трябва да се спомене, че в града се движат и коли, които са с регистрация на други областни градове.

Всичко това показва колко е важен за града изготвянето на настоящият проект за ГПОД.
Нарастващият брой на пътно-транспортни произшествия за страната налагат разработването на програми с ясни мероприятия за подобряване степента на безопасност и комфорт на движение при пълно използване капацитета на съществуващата улична мрежа. Целите на този проект са чрез разглеждане на транспортно-комуникационните проблеми на града да се подпомогнат ръководните и общински органи в борбата за повишаване сигурността и безопасността на движение, както на пътните превозни средства така също и на водачите на МПС и пешеходци.
Б.Диагноза

І. Пътна мрежа
През територията на община Златоград преминават два пътя от Републиканската пътна мрежа. Те са :
- III-867  - от II-86 – разклона за гр. Рудозем до гр. Кърджали.

- III 8652 – от III – 867 – разклона за гр. Златоград до гр. Неделино.

Трасето на третокласният път - III-867  в чертите на града минава от север по бул. „България“ и продължава в източна посока за гр. Кърджали до края на регулацията на града.

Местните пътища в гр. Златоград са представени в едно трасе като продължение на ул. „Беловидово“,  което осигурява връзка с ГКПП Златоград и с. Аламовци.
В началото на 80-те години на миналият век бяха разработвани варианти за обходно трасе на гр. Златоград на път ІІI-867, но до конкретен резултат не се достигна. 
ІІ.Улична мрежа 
Дължината на уличаната мрежа в град  Златоград възлиза на 34.6км, от които: 
· Улици трети клас -  5.01км - 14,4%

· Улици четвърти клас – 7.32км – 21.1%

· Улици пети клас – 7.14 км – 20.6%

· Улици шести клас – 15.17 км – 43.9%
Понятието първостепенна улична мрежа е доста условно. Все пак като такива могат да се посочат следните улици: 
Първостепенна улична мрежа:
-  районна артерия III – клас  - бул.„България“.
- главни улици IV–клас:  ул.„Стефан Стамболов”, ул.„Беловидово”, ул.”Хан Аспарух”, ул„Ерма” и част от ул. „Крайречна“.

Второстепенна улична мрежа:

- събирателни улици V – клас - улици: “Ахрида“, „Рожен“, „Пенчо Славейко“ с продължение по ул. „Васил Левски“, „Арда“, „Христо Ботев“, „Антим I“, „Пейо Яворов “  и ул.“Освобождение“.

Габаритите на улиците не отговарят на нормативните параметри. Уличните платна са тесни, с променлива широчина между отделните кръстовища, с малки радиуси на  хоризонтални и бордюрните криви, с близки едно до друго кръстовища а в някои участъци и с големи надлъжни наклони. 
Почти всички главни улици са с асфалтобетонова настилка, но състоянието им на места не е добро. Например по улица „Беловидово” и ул.“Ерма“ има разкъртени места на асфалтобетонова настилка. За продължението на ул. „Ерма“ по трасето на ул. „Крайречна“ има изготвен проект, който не е реализиран.

Наличието на дупки, неравности, тесни тротоари и на места липса на канализация са фактори които понижават безопастността на движение в града. Това особено личи зимно време. Общината полага усилия в тази посока, като беше рехабилитиран бул.“България“ по цялата си дължина в регулацията на гр.Златоград. Част от второстепенната улична мрежа е без трайна настилка.
Вертикалната сигнализация е в сравнително добро състояние, като следва да се допълни и някои указателни табели да се подменят. По отношение на хоризонталната маркировка може да се каже, че следва периодично да се подновява, тъй като се изтрива много бързо. 
 ІІІ. Кръстовища 
За определяне интензивността на транспортния поток, преминаващ през градските улици, съвместно с представители на възложителя бяха определени 10 броя кръстовища от първостепенната улична мрежа. От тях 7 броя са триклонни и 3 броя са четириклонни.  По тях бяха извършени преброявания през периода 27.03.2017год. до 31.03.2017 год. Броено беше по един час сутрин и следобед във върхов час. Той беше определен съвместно с представители на Общината. Резултатите са представени в отделни картограми към проекта. Отразените данни са за по натоварения час. Вижда се, че при всичките той е след обед, най често в интервала 16,30-17,30 часа. Използваните преводни коефициента са:

· 0,5 за мотоциклети

· 1,0 за леки коли

· 2,0 за леко товарни коли

· 2,5 за тежко товарни коли

· 3,0 за автобуси

· 3,5 за влекачи и коли с ремарке

Средният състав на транспортният поток по видове моторни превозни средства е както следва:
· мотоциклети 1.53%

· леки коли 86.17%
· леко товарни коли 7.15%

· тежко товарни коли 2.20%

· влекач,с ремарке 0.03%

· автобуси 0.05%

 Броят на велосипедистите спрямо всички МПС е 2.87%. 

Най натоварените кръстовища в града са:

· кръгово кръстовище на бул. „България“ с преминали 706 коли в приведени единици на час
· бул.”България” – ул.”Крайречна” с преминали 647 коли в приведени единици на час
· бул.”България” – ул.”Прогрес” с преминали 515 коли в приведени единици на час
· бул.”България” – ул.”Тракия” с преминали 463 коли в приведени единици на час
От кръстовищните преброявания се вижда, че пропускателната способност на уличната мрежа не е изчерпана.
ІV.Транзитно движение

Транзитното движение преминава по трасето на републиканския път III – 867. Проблем за града е липсата на обходно трасена на път ІІІ – 867 от Смолян за Кърджали, който сега минава и през централната градска част. Указателната система на това трасе е добра, но част нея следва да се подмени и допълни. 
V.Товарно движение
Основният поток на товарно движение е по път III – 867 чрез бул.“България“, който преминава в източна посока през целия град. Липсват достатъчно пътни знаци, които да канализират това движение. Това се вижда от кръстовищните преброявания, където тежко товарни коли се движат почти навсякъде, макар повече от местата на кръстовищата да има знак забранено за товарни коли. Товарното движение по бул.“България“ се обуславя и от факта, че промишлените предприятия са концентрирани по тази улица.
VІ. Предимства

По първостепенната улична мрежа те са регламентирани сравнително добре. Поставени са достатъчен брой пътни знаци Б1 и Б2, но на много места пътните знаци за предимство Б3 липсват. Приоритетното трасе е това на третокласния път III-867  в чертите на града. Добре са сигнализирани и главните улици IV-клас пред пресичащите ги събирателни и обслужващи улици.
Пътни знаци са монтирани и по някои улици от второстепенната улична мрежа.
VІІ.Посочност
 По – голяма част от  улиците на първостепенната и второстепенната улична мрежа са двупосочни. Самата линеарна  структура на града предопределя това. Еднопосочни  са следните главни улици от първостепенната улична мрежа:
·  ул. „Ерма” – от моста при ул. „Рожен“ до ул. „Беловидово“

· ул. „Беловидово“ от моста при ул. „Ерма“ до  моста при ул. „Рожен“
· ул. „Беловидово“ от ул. „Хан Пресиян“ до моста при ул. „Рожен“

· ул. „Хан Аспарух“ от моста при ул. „Рожен“ до улица пред хотел „Кристал“.
VІІІ. Ограничение на скоростта

Ограничението на скоростта до 40 км/час е частично и хаотично въведено по някои улици, като: бул. „България“, ул. „Стефан Стамболов“, ул. „Беловидово“ при вход – изхода за Гърция, ул.„Ерма“,  училище „Васил Левски“.
ІХ.Забрани за престой и паркиране

Тези забрани са въведени по някои от главните улици в централната част на града. Това важи за бул. „България” и улици „Стефан Стамболов”, „Беловидово“, „Крайречна“, „Хан Аспарух“ и „Прогрес“. Констатацията обаче е, че те не се спазват. Като се има в пред вид, че повечето от тези улици са с по две активни ленти за движение, всяко спиране и паркиране на активните платна затормозява движението.
Х.Мостове

Транспортните мостове в град Златоград са 12. Шест броя са на река „Малка“ и шест броя на река „Голяма“ и продължението и по река „Върбица“. Всички мостове са с двулентови пътни платна, като три от тях на река „Малка“ са еднопосочни. Повечето от тях са и с много тесни тротоари. 
ХІ. Паркиране 

Проблемът с паркоместа в града е много стар. Големият брой автомобили в града, както и многото туристи през летния сезон са причина да се паркира по пътните платна и на главните улици. Това важи в голяма степен за старинната градска част и двупосочните улици с тесен профил на пътното платно. С изграждането на паркинг за 70 броя леки коли при Общината над р. „Малка“ и паркинга при кръговото кръстовище в значителна степен е облекчен проблема с паркирането в централната градска част. Много е трудно да се определи капацитета на съществуващите пракинги в останалата част на града, тъй като липсва хоризонтална маркировка.
ХІІІ. Масов обществен пътнически транспорт /МОПТ/

Обект на настоящия анализ са преди всичко междуселищните автобусни линии в Община Златоград. Общинската комисия по транспорта е приела транспортна схема на междуселищните автобусни линии за период до 2023г. Определени са шест броя автобусни превозвачи всичките с местодомуване в рамките на Общината. Някои от населените места се обслужват ежедневно и целогодишно, а по – малките такива – от един до три пъти в седмицата. На територията на гр. Златоград има една съществуваща стара автогара, и една новоизградена. Няма вътрешноградски транспорт. Междуградските и междуселищни линии също спират в автогарата и спирките на града. Там където е възможно спирките са в „джоб” или  в уширение, но има и такива в активните ленти за движение. Определено сигнализацията им не е добра. На места липсва знак Д24, разписания няма никъде. Някои навеси се нуждаят от подмяна. 
ХІV.Пешеходно движение

В централната градска част има изградена пешеходната зона пред сградата на Общината.  С пешеходен мост се дава връзка с Кооперативния пазар и автогарата. Безопастното преминаване на реката е подсигурено с пет пешеходни моста. По уличната мрежа най вече в зоните на кръстовищата са обозначени пешеходни пътеки, не всички от които са сигнализирани. На места маркировката е изтрита и следва да се поднови. Пешеходна зона с калдаръмени улици има изградена и в старинната градска част. Вижданията на Общината е да се започне  изграждане на подвигнати пещеходни пътеки, особено пред училища и детски заведения. 
 Разделянето на пешеходното движение от транспортният поток е необходима мярка за обезпечаване на висока степен на безопастност на движение. Поставянето на предпазни огради при места с концентрация на пешеходци е препоръчителна мярка.
ХV.Таксита

Община Златоград се е погрижила да осигури в града четири стоянки за таксита с общо 12 места. Те са разположение във възлови пунктове: при автогарата, при  пазара, до пешеходната зона и в старинната градска част.
ХVІ.Бензиностанции

В града има четири бензиностанции. Една от тях е ведомствена за зареждане на автобуси. Някои от тях, които са разположени по първостепенната улична мрежа не са сигнализирани от двете посоки с пътен знак. 
ХVІІ. Пътно транспортни произшествия

От Областна дирекция на МВР – Смолян, районно управление  Златоград са ни предоставени данни за пътно транспортните произшествия в рамките на град Златоград за 2012, 2013,  2014, 2015 и 2016 година .  Данните сочат следното:
· за 2012 година  23 броя ПТП, от които по значими са тези по бул. „България“ – 14 броя, ул „Беловидово“ – 4 броя и ул „Ст Стамболов“ – 2броя
· за 2013 година  27 броя ПТП, от които по значими са тези по бул. „България“ – 15 броя, ул „Беловидово“ – 3 броя,  ул „Ст Стамболов“ – 3броя и ул. „Ахрида“ – 3 броя

· за 2014 година  23 броя ПТП, от които по значими са тези по бул. „България“ – 12 броя, ул „Беловидово“ – 4 броя,  ул „Ст Стамболов“ – 3 броя и ул. „Ахрида“ – 2 броя

· за 2015 година  21 броя ПТП, от които по значими са тези по бул. „България“ – 10 броя, ул „Беловидово“ – 5 броя,  ул „Ст Стамболов“ – 1броя и ул. „Ахрида“ – 2 броя

· за 2016 година  12 броя ПТП, от които по значими са тези по бул. „България“ – 2 броя, ул „Беловидово“ – 5 броя,  ул. „Ахрида“ – 2 броя

Основните причини за настъпване на ПТП са несъобразена скорост, неправилни маневри и неправилно движение на заден ход.

Радваща е тенденцията, че техния брой намалява, което се дължи преди всичко на изготвената нова вертикална пътна сигнализация по бул. „България“ през 2016г. 
Въпросите за пътно транспортните произшествия с тревога се следят от цялото ни общество. За осигуряване на безопастност и сигурност на пътя се вземат и правителствени решения. Мерките трябва да включват мероприятия като: понижаване скоростта, гарантиране на видимоста, обезпечаване безопастни пресичания при спирките, ограничаване достъпа на товарни коли до жилищни зони, поставяне пешеходни пътеки пред училища и детски заведения, спазване на сигнализация от всички водачи, активна намеса на КАТ при констатация на нарушения и други.
ХVІІІ. Други

 За да завършим анализа на съществуващото положение следва да отбележим още няколко факта. Първият е липсата на сигнализация по глухи /тупични/ улици. Това са улици от второстепенната улична мрежа, но техния брой за града е голям – около 30. Цялото знаково стопанство на града следва да се актуализира.
За целта, преди започване на настоящия проект се проведоха няколко срещи между проектантския колектив и компетентните органи :  Община Златоград, в частност комисията по безопастност на движението и КАТ – Златоград, на която бяха разгледани всички спорни и дискусионни въпроси.
По инициатива на Кмета на града, преди изготвяне на настоящия проект бе направено допитване до жителите на Златоград за мнение и препоръки. Те са предадени на проектантите и разумните предложения ще са част от разработката. 
Приложена е схема със съществуващите пътни знаци за автомобилното и пешеходно движение.

В.Решение

Настоящият предварителен проект съдържа шест броя схеми в мащаб 1:5000 и една схема в мащаб 1:3500. Необходимо е да отбележим, че на среща в Общината през месец юни бе разгледан ескизен вариант на проекта с цел последни уточнения. От него ни е представен и протокол с  препоръки, които са залегнали в схемите.

Чертеж №1 – Транспортни райони и Класификация на уличната мрежа

В чертеж №1 е показано транспортното райониране на град Златоград. Транспортните райони са зонирани така, че промишлената зона на града и централната градска част са обособени в отделни транспортни райони. Градът е разделен на 10 транспортни райони.

Транспортно райониране се прави за изготвянето на ГКТП (Генерален комуникационно транспортен план) и то за градове и населени места с население над 30000 жители. ГКТП (сегашното му наименование към ОУП се нарича План на транспортно комуникационната система) се изготвя за определяне главната и второстепенна улична мрежа както и широчините на пътните платна.

ГКТП включва преброяване на моторните превозни средства: 

· Кръстовищни преброявания.

· Профилни преброявания.

· Анкета на входящо и изходящо движение на МПС в началото и края на града.

· Представителна анкета на живущите по транспортни райони което включва:
 В кой транспортен район е работното му място.
 С какво превозно средство или пеша достига до работното място.

 За колко време достига до работното си място с кола.

 Ако се придвижва с кола – колко са броя на пътниците в нея.

 Ако се движи пеша – за колко време достига до работното си място

 След това на базата на графика от крива за разселване която включва прогнозното увеличение на МПС на града за 20години се прави натоварване на уличната мрежа от транспортен район до транспортен район по трите най-къси пътя в съотношение (10/20/70)%. Натоварването на уличната мрежа с трудови пътувания, входящи изходящи пътувания с транзитно движение или прекъснат транзит както и културно битови пътувания определят в голяма степен класа на уличната мрежа. Всичко това се прави за градове с население над 30000 жители.

 За ГПОД се правят единствено кръстовищни преброявания, които до голяма степен подкрепят или отхвърлят съществуващата вертикална сигнализация която е положена по тях.
    Определянето на първостепенната улична мрежа /ПУМ/ на един град е важно, защото тези улици образуват основната комуникационно- транспортна мрежа на урбанизираната територия. Те свързват отделните устройствени зони помежду им и с пътната мрежа. Както споменахме в диагнозната част град Златоград няма изготвен Генерален транспортно – комуникационен план и ГПОД. Първостепенната улична мрежа трябва да има плътност от 3 до 4 км/км2, но не по малко от 2,5 км/км2. Съгласно изготвената класификация улиците от първостепенната улична мрежа са:
Районни артерии ІІІ клас:

· бул. „България” от север – входа от посока Смолян в източна посока  до края на регулацията на града в посока Кърджали,  което е трасето на път ІІІ-867 в рамките на града с дължина 5.1 км.

Главни улици ІV клас:

· улица „Стефан Стамболов” в участъкът от паркинга пред сградата на Общината до бул. „България” с дължина 1.5 км.
· улица „Беловидово” от бул. „България“ при кръстовището с ул. „Прогрес“ до изхода за ГКПП Златоград с дължина 2.25 км.
· улица „Хан Аспарух” от кръговото кръстовище на бул. „България“ до моста при ул. „Беловидово“ с дължина 0.80 км.
· улица „Ерма” с дължина 0.76 км.
· Част от улица „Крайречна” с дължина 0.24 км.
· улица пред хотел Кристал с дължина 0.14 км.
Определянето на първостепенната улична мрежа е много важно, тъй като съгласно чл.34 от Наредбата за ГПОД  сигнализирането на предимството за движение е задължително за всички кръстовища от нея, както и за по важните от второстепенната улична мрежа.

На този чертеж с различна сигнатура са показани и събирателни и обслужващи улици по които ще се поставят пътни знаци. Означени са съществуващите еднопосочни  улици в града, както и промени за нови еднопосочни улици.. Показани са стоянките за таксита, бензиностанции, пешеходни зони, детски площадки, автогара, по големите паркинги с техния приблизителен капацитет и проблемни кръстовища. 

Чертеж №2 – Транзитно движение и указателни табели
На този чертеж са показани трасетата, по които ще се извършва непрекъснатия и прекъснат транзит. Трасетата са само по улици от първостепенната улична мрежа.
По важната част е указателната система. Тя включва указателни табели Ж6 и указателни стрелки Ж7. Сигнализирани са най - главни посоки. Те са :

· в северна посока Смолян
· в източна посока Кърджали

· в западна посока ГКПП Златоград, Гърция

Указателни стрелки са предвидени за Етнографския комплекс в града, както и за стадиона и автогарата. Табели са предвидени при кръговото кръстовище за Кърджали, Смолян, ГКПП Златоград и център. Предвидената указателна система е съобразена със сега съществуващите указателни табели и стрелки. Препоръчително е дублиране на всички наименования с латински букви. 
Табелите за начало и край на града, съгласно договореностите с възложителя остават на местата посочени в проекта.
Чертеж №3 – Посочност и предимства на движение
 На този чертеж са показани кръстовищата, които ще бъдат сигнализирани с пътни знаци.  Видно е в кои от тях ще има знак Б1 – „Пропусни движещите се по пътя с предимство“ и в кои Б2 – „Спри! Пропусни движещите се по пътя с предимство!“ В нерегулираните кръстовища предимството е на дясностоящия. Взети са в пред вид препоръките на комисията по безопастност на движение в града за поставяне на знаци на някои кръстовища от второстепенната улична мрежа. 

По първостепенната и второстепенната улична мрежа се запазват сега съществуващите предимства. 

 Показани са съществуващите еднопосочни улици:

· улица „Беловидово” от ул. „Ерма“ до моста при ул. „Рожен“ с продължение по ул. „Хан Аспарух“ до уличната мрежа пред хотел Кристал
· улица „Беловидово” от  моста при ул. „Ахрида“ до  моста при ул. „Рожен“ с продължение по ул „Ерма“ до моста до стадиона
· улица „Г.С. Раковски” от ул. „Хан Аспарух“ до ул. „Беловидово“ 
Предлагат се нови еднопосочни улици:

· ул. „Ангел Киряков“ от ул. „Беловидово“ до ул. „Хан Аспарух“
· ул. „Хаджи  Димитър“ от ул. „Хан Аспарух“ до ул. „Беловидово“

· ул. „Възраждане“ от ул. „Хан Аспарух“ до ул. „Беловидово“

· ул. „Ст. Караджа“ от ул. „Беловидово“ до ул. „Хр. Смирненски“

· ул. „Славей“

· ул. „Първи май“

· ул. „Тракия“ от ул „Ахрида“ до ул. „Ст. Стамболов“

· ул. „Братя Родопски“ от  ул. „Ст. Стамболов“ до ул. „Ахрида“

· ул. „Албена“ от ул „Ахрида“ до ул. „Ст. Стамболов“

· ул. „Ахрида“ от  ул. „Ст. Стамболов“ до ул. „Тракия“

· ул. „Миньорска“ от ул „Ахрида“ до ул. „Ст. Стамболов“

Проектът предлага ул. „Ерма“ да стане двупосочна в участъка от моста до стадиона до ул. „Беловидово“ и ул. „Беловидово“ да стане двупосочна от уличната мрежа пред хотел Кристал до ул „Хан Пресиян“, за да осигурят по – добро транспортно обслужване.
Чертеж №4 – Режими на движение

В схемата за режими на движение са  показани  улиците, по които ще се забрани престоят и паркирането.Те са:

· ул. „Ерма”  пред стадиона
· ул. „Рожен” от ул. „Ерма”  до общежитие Минстрой
· ул. „Беловидово” ” от моста на ул. „Ахрида“ до уличната мрежа пред хотел Кристал
· ул. „Прогрес” от бул „България“ до ул. „Хр. Смирненски“
· ул. „Крайречна” от ул. „Ахрида“ до бул „България“
· бул „България“ от автогарата до ул. „Прогрес“
· участъци от улици при училище „Антим Іви“
· ул. „Граничар”

· ул. „Ст Стамболов” от ул. „А. Страшимиров“ до ул. „Черно море“
· ул. „Ст Стамболов” от РПУ до ул. „Ахрида“
· ул. „Ахрида“ участък зад Община Златоград
Паркирането се забранява по следните улици:

· бул „България“ от входа от гр. Смолян до автогарата
· бул „България“ от ул. „Прогрес” до изхода за гр. Кърджали
· ул. „Ст Стамболов” от бул „България“ до РПУ 
· ул. „Ахрида“ от ул. „Ст. Стамболов” до ул. „Крайречна“
· ул. „Първи май“ 

· ул. „Черно море“

· ул „А. Страшимиров“ 

· ул. „Братя Родопски“

· ул. „Албена“ от ул. „Миньорска“ до ул. „Ахрида“
· ул. „Рожен“ от ул. „Ахрида“ до общежитие Минстрой
· ул. „Беловидово“ от моста на ул. „Ахрида“ до моста на ул. „Рожен“

· уличната мрежа пред хотел Кристал

· ул. „Беловидово“  от уличната мрежа пред хотел Кристал до ул. „Хан Пресиян“

· ул. „Хан Аспарух“ от уличната мрежа пред хотел Кристал до кръговото кръстовище на бул. „България“

· ул. „Антим Іви“
Показани са улиците с максимална скорост за движение от 40 км/час. Това са следните улици:

· бул „България“  по цялата дължина
· ул. „Беловидово“  от входа на ГКПП Златоград с продължение по ул. „Хан Аспарух“ и ул. „Хан Пресиян“  до кръговото кръстовище на бул „България“  
· ул. „Беловидово“  от моста на ул. „Ахрида“ до бул. „България“  при моста на ул. „Прогрес“ 
· уличната мрежа пред хотел Кристал

· ул. „Крайречна“
· ул. „Ахрида“

· ул. „Ст. Стамболов”
Проекта предлага платено паркиране на паркингите:

· паркинг пред Община Златоград

· паркинга върху река Малка

· паркинг до кооперативен пазар
Чертеж №5 -  Режими за движение на товарни автомобили и проект за автовлак
Основно трасе на товарното автомобилно движение в град Златоград е бул. „България“. На схемата са показани  улиците и зони със забрана за  товарно автомобилно движение. Това са улиците:

· ул. „Ахрида“

· ул. „Стефан Стамболов“ в участъка от ул. „Граничар“ до ул. „Крайречна“
Зоната забранена за товарно автомобилно движение е заключена между улици „Стефан Стамболов“ и „Ахрида“.

Липсата на масов обществен вътрешноградски пътнически транспорт / МОПТ /, особено през летния туристически сезон, налага въвеждането на автовлак. В схемата е показано трасето на  автовлака и посоките му на движение.
Чертеж №6 – Пешеходно движение, паркиране и междуселищни автобусни линии
На тази схема са показани местата на автобусните спирки и трасетата на междуселищните автобусни линии. Показани са местата на съществуващата и новата автогари. 

 На чертежа са отразени и местата на съществуващите и нови пешеходни пътеки. Със сигнатура са отразени и местата на дванадесет броя нови повдигнати пешеходни пътеки. Те са ситуирани в места със засилено пешеходно движение и в близост до училища и детски градини. Пешеходната зона е концентрирана в района пред Общината. Показани са и съществуващите пешеходни мостове.
В схемата са показани съществуващите паркинги и новопредвидените такива. 

     Велоалеи:
Съгласно наредба от 2016г. за изменение и допълнение на наредба №2 / 2004г. за планиране и проектиране на комуникационно – транспортните системи на урбанизираните територии, член 23 се променя така че съвместно пешеходно и велосипедно движение се допуска при широчина на тротоара най – малко 4.50 метра, като широчината на велосипедните алеи е минимум 2.00 м за еднопосочно движение и минимум 2.50 м за двупосочно движение. Такива тротоари по улиците на гр. Златоград няма. Широчините на пътните платна са от 5.00 м до 8.00 м предимно с двупосочно движение по тях. По тази причина проекта не предлага обособяване на велоалеи. Единствената възможност за велоалея е по ул. „Ст. Стамболов“ в участъка от паркинга пред Община Златоград до ул. „Тракия“ с дължина 550 м. 
Организационни и инженерно- технически мероприятия:

Основна задача на общинското ръководство е да се търси възможност за изнасяне трасето на републиканския път ІІІ-867 извън границите на града, тъй като в момента преминава през централната градска част. 
Входа от ГКПП Златоград, за който има изготвен работен проект от ул. „Беловидово“ по ул. „Ерма“ до изградения участък на ул. „Крайречна“ да се реализира.
Има изготвени проекти за реконструкция на улици от първостепенната и второстепенната улични мрежи, които следва да се реализират.

За подобряване на транспортната обстановка в по – краткосрочен план препоръчваме следните мероприятия:

· Изграждане на кръгово кръстовище на бул. „България“ и ул. „Прогрес“ 

· Реконструкция на ул. „Стефан Стамболов“ от ул. „Тракия“ до сградата на гранична полиция
· Реконструкция на ул. „Тракия“ от ул. „Ахрида“ до ул. „Стефан Стамболов“

· Реконструкция на ул. „Братя Родопски“ от ул. „Ахрида“ до ул. „Стефан Стамболов“
· Реконструкция на ул. „Албена“ от ул. „Ахрида“ до ул. „Стефан Стамболов“
· Направа на идейни и работни проекти на пет броя кръстовища определени съвместно с общинската администрация
· Изграждане на дванадесет броя повдигнати пешеходни пътеки, които ще намалят скоростта на движение във възлови участъци

· За решаване на проблема с паркирането се предлага изграждането на паркинг с 60 броя паркоместа с конструкция върху река Върбица при кръстовището на бул. „България“ и ул. „Прогрес“

· Реализиране на паркинга при Александровите къщи, за който има изготвен работен проект

· Реализиране с вертикална пътна сигнализация на новите еднопосочни улици

· Поставяне на антипаркинг стълбчета за предотвратяване на паркиране по тротоарите по улици определени съвместно с комисията по безопастност на движението.
· Подмяна на всички стойки за пътни знаци с недопустима височина

· Периодично подновяване на хоризонталната маркировка, там където тя е изтрита, не само по улиците , но и в паркингите
                                                                       Съставил :.............................

                                                                                     / инж. Цв. Цветков/ 

